CELEX: 
Language: el
Date: 2021-07-09 00:00:00
Title: ΚΑΤ’ ΕΞΟΥΣΙΟΔΟΤΗΣΗ ΟΔΗΓΙΑ (ΕΕ) .../… ΤΗΣ ΕΠΙΤΡΟΠΗΣ για την τροποποίηση της οδηγίας 2014/45/ΕΕ του Ευρωπαϊκού Κοινοβουλίου και του Συμβουλίου όσον αφορά την επικαιροποίηση ορισμένων κωδικών κατηγορίας οχημάτων και την προσθήκη του συστήματος eCall στον κατάλογο των σημείων ελέγχου, στις μεθόδους και στην αξιολόγηση των αστοχιών στα παραρτήματα I και III της εν λόγω οδηγίας

ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
            
            
               Η οδηγία 2014/45/ΕΕ
                  1
                του Ευρωπαϊκού Κοινοβουλίου και του Συμβουλίου για τον περιοδικό τεχνικό έλεγχο των μηχανοκίνητων οχημάτων και των ρυμουλκουμένων τους, και για την κατάργηση της οδηγίας 2009/40/ΕΚ
                  2
               , θεσπίζει ελάχιστες απαιτήσεις για ένα καθεστώς περιοδικού τεχνικού ελέγχου των οχημάτων και των ρυμουλκουμένων τους που χρησιμοποιούνται στο δημόσιο οδικό δίκτυο. Ο τεχνικός έλεγχος εντάσσεται σε ευρύτερο ρυθμιστικό καθεστώς σχεδιασμένο για να διασφαλίσει ότι τα οχήματα διατηρούνται καθ’ όλη τη διάρκεια της χρήσης τους σε ασφαλή και αποδεκτή περιβαλλοντικά κατάσταση, και ότι το εν λόγω καθεστώς καλύπτει τον περιοδικό τεχνικό έλεγχο των οχημάτων, σύμφωνα με την οδηγία 2014/45/ΕΕ, και την τεχνική οδική επιθεώρηση των οχημάτων που χρησιμοποιούνται για επαγγελματικές οδικές μεταφορές, σύμφωνα με την οδηγία 2014/47/ΕΕ
                  3
               . 
            
            
               Η οδηγία 2014/45/ΕΕ εφαρμόζεται στα οχήματα με εκ κατασκευής ταχύτητα που υπερβαίνει τα 25 km/h των κατηγοριών που καθορίζονται στο άρθρο 2 παράγραφος 1, όπως ορίζεται στην οδηγία 2002/24/ΕΚ
                  4
               , στην οδηγία 2003/37/ΕΚ
                  5
                και στην οδηγία 2007/46/ΕΚ
                  6
                του Ευρωπαϊκού Κοινοβουλίου και του Συμβουλίου. Δεδομένων των αλλαγών στον χαρακτηρισμό των κατηγοριών οχημάτων που προέκυψαν από την κατάργηση της οδηγίας 2003/37/ΕΚ με τον κανονισμό (ΕΕ) αριθ. 167/2013
                  7
               , και της οδηγίας 2002/24/ΕΚ με τον κανονισμό (ΕΕ) αριθ. 168/2013
                  8
               , αντίστοιχα, η παρούσα κατ’ εξουσιοδότηση πράξη αποσκοπεί στην επικαιροποίηση των παραπομπών στις σχετικές κατηγορίες οχημάτων, προκειμένου να ευθυγραμμιστούν με τις αλλαγές στη νομοθεσία για την έγκριση τύπου. 
            
            
               Επιπλέον, μετά από θετική αξιολόγηση του σχετικού κόστους-οφέλους και μετά την έκδοση του κανονισμού (ΕΕ) 2015/758
                  9
               , με τον οποίο θεσπίστηκαν οι γενικές απαιτήσεις για την έγκριση τύπου ΕΚ των οχημάτων όσον αφορά τα συστήματα eCall επί του οχήματος βάσει του αριθμού κλήσης 112, καθώς και των βάσει του αριθμού κλήσης 112 συστημάτων eCall επί του οχήματος, κατασκευαστικών στοιχείων και χωριστών τεχνικών μονάδων, το σημείο 3 του παραρτήματος I της οδηγίας 2014/45/ΕΕ θα πρέπει επίσης να προσαρμοστεί αναλόγως. Το σύστημα eCall επί του οχήματος βάσει του αριθμού κλήσης 112 θα πρέπει να παραμείνει λειτουργικό καθ’ όλη τη διάρκεια του κύκλου ζωής του οχήματος, καθώς η υποχρεωτική εισαγωγή του αναμένεται να συμβάλει στη μείωση των θανάσιμων ατυχημάτων και των σοβαρών τραυματισμών, καθώς και του κόστους που συνδέεται με την ιατροφαρμακευτική περίθαλψη. 
            
            
               Σύμφωνα με το παράρτημα III τμήμα I σημείο 14 της οδηγίας 2014/45/ΕΕ, οι ελάχιστες απαιτήσεις σχετικά με τις εγκαταστάσεις τεχνικού ελέγχου και τον εξοπλισμό τεχνικού ελέγχου που ισχύουν από τις 20 Μαΐου 2023, περιλαμβάνουν διάταξη σύνδεσης με την ηλεκτρονική διεπαφή οχημάτων, όπως συσκευή σάρωσης ενσωματωμένων συστημάτων διάγνωσης (OBD). Με βάση την ανάλυση κόστους-οφέλους
                  10
                για τα διάφορα σενάρια δοκιμών eCall, ο έλεγχος μέσω ηλεκτρονικής διεπαφής οχημάτων, συμπεριλαμβανομένης της λειτουργίας και των επιδόσεων του συστήματος, παρέχει τη βέλτιστη σχέση κόστους-οφέλους. Ωστόσο, λαμβανομένης υπόψη της πιθανότητας να μην είναι όλα τα οχήματα εξοπλισμένα με σύνδεση OBD, οι δοκιμές μέσω ηλεκτρονικής διεπαφής οχημάτων φαίνεται πως δεν είναι εφικτές σε αυτές τις περιπτώσεις. 
            
            
               2.ΔΙΑΒΟΥΛΕΥΣΕΙΣ ΠΡΙΝ ΑΠΟ ΤΗΝ ΕΚΔΟΣΗ ΤΗΣ ΠΡΑΞΗΣ
            
            
               Τον Ιανουάριο του 2019, ολοκληρώθηκε μελέτη σχετικά με τη συμπερίληψη του συστήματος eCall στον περιοδικό τεχνικό έλεγχο των μηχανοκίνητων οχημάτων. Στόχος της μελέτης ήταν να αξιολογηθεί κατά πόσον είναι οικονομικά αποδοτικό να συμπεριληφθεί το σύστημα eCall στο πλαίσιο της οδηγίας 2014/45/ΕΕ και, σε περίπτωση θετικής απάντησης, να αξιολογηθούν τα πιθανά σενάρια δοκιμών. Για τους σκοπούς της μελέτης, εξετάστηκε η γνώμη των ενδιαφερόμενων μερών μέσω έρευνας που εστάλη σε 537 αποδέκτες, και διοργανώθηκε εργαστήριο στις Βρυξέλλες, στις 8 Ιουνίου 2018. Επιπλέον, ελήφθησαν υπόψη οι απόψεις των μελών της επιτροπής τεχνικού ελέγχου κατά τη συνεδρίαση της 20ής Σεπτεμβρίου 2018. Η τελική έκθεση της μελέτης παρουσιάστηκε στη συνεδρίαση της επιτροπής τεχνικού ελέγχου της 24ης Ιουνίου 2019. 
            
            
               Τον Μάιο του 2020, η Επιτροπή συγκρότησε ομάδα εμπειρογνωμόνων για τον τεχνικό έλεγχο και τα έγγραφα κυκλοφορίας οχημάτων (RWEG). Αποστολή της RWEG είναι να επικουρεί τη ΓΔ MOVE στην προετοιμασία μη νομοθετικών πράξεων στους τομείς του τεχνικού ελέγχου και των εγγράφων κυκλοφορίας οχημάτων, συμπεριλαμβανομένης της κατάρτισης κατ’ εξουσιοδότηση και εκτελεστικών πράξεων, να επικουρεί την Επιτροπή στην κατάρτιση των συναφών κατευθυντήριων γραμμών σε σχέση με τις σχετικές οδηγίες, και να προβαίνει σε ανταλλαγή εμπειριών και ορθών πρακτικών στους εν λόγω τομείς. Η RWEG εξέτασε το σχέδιο κειμένου της κατ’ εξουσιοδότηση πράξης κατά τις συνεδριάσεις της στις 17 Σεπτεμβρίου 2020 και στις 25 Νοεμβρίου 2020. Το σχέδιο της παρούσας οδηγίας υποβλήθηκε σε δημόσια διαβούλευση μέσω της διαδικτυακής πύλης για τη βελτίωση της νομοθεσίας, από τις 16 Απριλίου 2021 έως τις 14 Μαΐου 2021, με αποτέλεσμα να παραληφθούν συνολικά 4 απαντήσεις. Μία απάντηση αφορούσε τη μέγιστη μάζα οχήματος για την άδεια οδήγησης κατηγορίας Β, ένα ζήτημα που δεν συνδέεται άμεσα με την παρούσα πράξη, μία απάντηση αφορούσε διασαφήνιση του πεδίου ελέγχου του συστήματος eCall, και δύο απαντήσεις παρείχαν γενική υποστήριξη στην πρωτοβουλία. 
            
            
               3.ΝΟΜΙΚΑ ΣΤΟΙΧΕΙΑ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
            
            
               Η κατ’ εξουσιοδότηση πράξη βασίζεται στο άρθρο 17 πρώτη και τρίτη περίπτωση της οδηγίας 2014/45/ΕΕ. 
            
            
               Σύμφωνα με το άρθρο 17 πρώτη περίπτωση της οδηγίας 2014/45/ΕΕ, ανατίθεται στην Επιτροπή η εξουσία έκδοσης πράξεων κατ’ εξουσιοδότηση σύμφωνα με το άρθρο 18 όσον αφορά την επικαιροποίηση των κωδικών κατηγορίας οχήματος που αναφέρονται στο άρθρο 2 παράγραφος 1 και στο άρθρο 5 παράγραφοι 1 και 2, όπως αρμόζει, σε περίπτωση αλλαγών στις κατηγορίες οχημάτων που οφείλονται σε τροποποιήσεις της νομοθεσίας περί έγκρισης τύπου που αναφέρεται στο άρθρο 2 παράγραφος 1, χωρίς να επηρεάζεται το πεδίο και η συχνότητα των ελέγχων.
            
            
               Οι κωδικοί κατηγορίας οχημάτων που αναφέρονται στο άρθρο 2 παράγραφος 1 και στο άρθρο 5 παράγραφοι 1 και 2 της οδηγίας 2014/45/ΕΕ αναφέρονται και σε άλλες διατάξεις της ίδιας οδηγίας. Προκειμένου να διασφαλιστεί η συνοχή και η ασφάλεια δικαίου της οδηγίας 2014/45/ΕΕ, οι εν λόγω κωδικοί, παρόλο που δεν αναφέρονται ρητά στο άρθρο 17 πρώτη περίπτωση, θα πρέπει να επικαιροποιηθούν σύμφωνα με τις αλλαγές που προέκυψαν από την κατάργηση της οδηγίας 2002/24/ΕΚ με τον κανονισμό (ΕΕ) αριθ. 168/2013, και από την κατάργηση της οδηγίας 2003/37/ΕΚ με τον κανονισμό (ΕΕ) αριθ. 167/2013. Διαφορετικά, θα μπορούσαν να προκύψουν ασυνέπειες και  έλλειψη ασφάλειας δικαίου. Τούτο ισχύει ιδίως για το άρθρο 6 και το παράρτημα ΙΙΙ της οδηγίας. Η εν λόγω επικαιροποίηση δεν επηρεάζει το πεδίο και τη συχνότητα των δοκιμών. 
            
            
               Σύμφωνα με το άρθρο 17 τρίτη περίπτωση της οδηγίας 2014/45/ΕΕ, ανατίθεται επίσης στην Επιτροπή η εξουσία έκδοσης πράξεων κατ’ εξουσιοδότηση σύμφωνα με το άρθρο 18 όσον αφορά την προσαρμογή του παραρτήματος I σημείο 3 μετά από μια θετική εκτίμηση του σχετικού κόστους-οφέλους όσον αφορά τον κατάλογο των σημείων ελέγχου, τις μεθόδους και την αξιολόγηση των αστοχιών σε περίπτωση τροποποίησης των υποχρεωτικών απαιτήσεων σχετικά με την έγκριση τύπου στη νομοθεσία της Ένωσης στον τομέα της ασφάλειας ή της προστασίας του περιβάλλοντος. 
            
            
               Ο κανονισμός (ΕΕ) 2015/758 όσον αφορά τις απαιτήσεις έγκρισης τύπου για την ανάπτυξη του συστήματος eCall που βασίζεται στην υπηρεσία 112 σε οχήματα ορίζει, στο άρθρο 4, ότι οι κατασκευαστές αποδεικνύουν ότι όλοι οι νέοι τύποι οχημάτων που αναφέρονται στο άρθρο 2 είναι εξοπλισμένοι με μόνιμα εγκατεστημένο σύστημα eCall επί του οχήματος βάσει του αριθμού κλήσης 112, σύμφωνα με τον εν λόγω κανονισμό και τις κατ’ εξουσιοδότηση και εκτελεστικές πράξεις που εκδίδονται βάσει του εν λόγω κανονισμού. Σύμφωνα με αυτές τις νέες υποχρεωτικές απαιτήσεις, η οδηγία 2014/45/ΕΕ θα πρέπει συνεπώς να προσαρμοστεί αναλόγως.
            
            
            
               ΚΑΤ’ ΕΞΟΥΣΙΟΔΟΤΗΣΗ ΟΔΗΓΙΑ (ΕΕ) .../… ΤΗΣ ΕΠΙΤΡΟΠΗΣ
            
            
               της 9.7.2021
            
            
               για την τροποποίηση της οδηγίας 2014/45/ΕΕ του Ευρωπαϊκού Κοινοβουλίου και του Συμβουλίου όσον αφορά την επικαιροποίηση ορισμένων κωδικών κατηγορίας οχημάτων και την προσθήκη του συστήματος eCall στον κατάλογο των σημείων ελέγχου, στις μεθόδους και στην αξιολόγηση των αστοχιών στα παραρτήματα I και III της εν λόγω οδηγίας 
               
         
         
            
               (Κείμενο που παρουσιάζει ενδιαφέρον για τον ΕΟΧ)
            
            
               Η ΕΥΡΩΠΑΪΚΗ ΕΠΙΤΡΟΠΗ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη την οδηγία 2014/45/ΕΕ του Ευρωπαϊκού Κοινοβουλίου και του Συμβουλίου, της 3ης Απριλίου 2014, για τον περιοδικό τεχνικό έλεγχο των μηχανοκίνητων οχημάτων και των ρυμουλκουμένων τους και για την κατάργηση της οδηγίας 2009/40/ΕΚ
                  11
               , και ιδίως το άρθρο 17,
            
            
               Εκτιμώντας τα ακόλουθα:
            
            
               (1)Η οδηγία 2014/45/ΕΕ εφαρμόζεται στα οχήματα με μέγιστη εκ κατασκευής ταχύτητα που υπερβαίνει τα 25 km/h των κατηγοριών που απαριθμούνται στο άρθρο 2 παράγραφος 1 της εν λόγω οδηγίας. Οι κατηγορίες αυτές καθορίζονται διά παραπομπής στις οδηγίες 2002/24/ΕΚ
                  12
               , 2003/37/ΕΚ
                  13
                και 2007/46/ΕΚ
                  14
                του Ευρωπαϊκού Κοινοβουλίου και του Συμβουλίου. 
            
            
               (2)Οι οδηγίες 2002/24/ΕΚ, 2003/37/ΕΚ και 2007/46/ΕΚ καταργήθηκαν, αντίστοιχα, με τους κανονισμούς (ΕΕ) αριθ. 168/2013, (ΕΕ) αριθ. 167/2013 και (ΕΕ) 2018/858 του Ευρωπαϊκού Κοινοβουλίου και του Συμβουλίου.
            
            
               (3)Δεδομένων των αλλαγών στους κωδικούς κατηγορίας οχημάτων που προέκυψαν από την κατάργηση των οδηγιών 2002/24/ΕΚ και 2003/37/ΕΚ, θα πρέπει να προσαρμοστούν ορισμένες κατηγορίες οχημάτων που αναφέρονται στην οδηγία 2014/45/ΕΚ. Οι εν λόγω αλλαγές δεν επηρεάζουν το πεδίο και τη συχνότητα των δοκιμών. 
            
            
               (4)Ο κανονισμός (ΕΕ) 2015/758
                  15
                 του Ευρωπαϊκού Κοινοβουλίου και του Συμβουλίου προβλέπει την υποχρέωση να εξοπλίζονται ορισμένοι νέοι τύποι οχημάτων με μόνιμα εγκατεστημένο σύστημα eCall επί του οχήματος βάσει του αριθμού κλήσης 112, με ισχύ από την 31η Μαρτίου 2018. 
            
            
               (5)Δεδομένου ότι το σύστημα eCall επί του οχήματος βάσει του αριθμού κλήσης 112 αποτελεί σύστημα έκτακτης ανάγκης, απαιτείται το υψηλότερο δυνατό επίπεδο αξιοπιστίας. Θα πρέπει να διασφαλιστεί η ακρίβεια του ελάχιστου συνόλου δεδομένων και της μετάδοσης και ποιότητας της φωνής, ενώ θα πρέπει να αναπτυχθεί ομοιόμορφο καθεστώς δοκιμών ώστε να διασφαλιστεί η μακροβιότητα και ανθεκτικότητα του συστήματος eCall επί του οχήματος βάσει του αριθμού κλήσης 112. Για τον λόγο αυτό, θα πρέπει να διενεργούνται τακτικά περιοδικοί τεχνικοί έλεγχοι για το σύστημα eCall σύμφωνα με την οδηγία 2014/45/ΕΕ. Στον πίνακα 3 του παραρτήματος I της εν λόγω οδηγίας θα πρέπει να προστεθεί ένα νέο σημείο σχετικά με τη δοκιμή αυτή.
            
            
               (6)Επομένως, η οδηγία 2014/45/ΕΕ θα πρέπει να τροποποιηθεί αναλόγως, 
            
            
            
               ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
            
            
               Άρθρο 1
            
            
            
               Η οδηγία 2014/45/ΕΕ τροποποιείται ως εξής:
            
            
               1)το άρθρο 2 τροποποιείται ως εξής:
            
            
               α)η παράγραφος 1 τροποποιείται ως εξής:
            
            
               (i)η εισαγωγική φράση αντικαθίσταται από το ακόλουθο κείμενο:
            
            
               «1. Η παρούσα οδηγία εφαρμόζεται στα οχήματα των ακόλουθων κατηγοριών με μέγιστη εκ κατασκευής ταχύτητα που υπερβαίνει τα 25 km/h, όπως ορίζεται στους κανονισμούς (ΕΕ) αριθ. 167/2013*, (ΕΕ) αριθ. 168/2013/ΕΚ** και (ΕΕ) 2018/858/ΕΚ*** του Ευρωπαϊκού Κοινοβουλίου και του Συμβουλίου:
            
         
         
            
               * Κανονισμός (ΕΕ) αριθ. 167/2013 του Ευρωπαϊκού Κοινοβουλίου και του Συμβουλίου, της 5ης Φεβρουαρίου 2013, για την έγκριση και την εποπτεία της αγοράς γεωργικών και δασικών οχημάτων (ΕΕ L 60 της 2.3.2013, σ. 1).
            
            
               ** Κανονισμός (ΕΕ) αριθ. 168/2013 του Ευρωπαϊκού Κοινοβουλίου και του Συμβουλίου, της 15ης Ιανουαρίου 2013, για την έγκριση και την εποπτεία της αγοράς δίκυκλων ή τρίκυκλων οχημάτων και τετράκυκλων (ΕΕ L 60 της 2.3.2013, σ. 52).
            
            
               *** Κανονισμός (EE) 2018/858 του Ευρωπαϊκού Κοινοβουλίου και του Συμβουλίου, της 30ής Μαΐου 2018, για την έγκριση και την εποπτεία της αγοράς μηχανοκίνητων οχημάτων και των ρυμουλκουμένων τους και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά, για την τροποποίηση των κανονισμών (ΕΚ) αριθ. 715/2007 και (ΕΚ) αριθ. 595/2009 και για την κατάργηση της οδηγίας 2007/46/ΕΚ (ΕΕ L 151 της 14.6.2018, σ. 1).». 
            
            
               ii)
                     η έκτη και η έβδομη περίπτωση αντικαθίστανται από το ακόλουθο κείμενο: 
            
            
               «— από 1ης Ιανουαρίου 2022, δίκυκλα ή τρίκυκλα οχήματα — κατηγορίες οχημάτων L3e, L4e, L5e και L7e — εξοπλισμένα με κινητήρα καύσης κυβισμού άνω των 125 cm³.»·
            
            
               «— τροχοφόροι ελκυστήρες των κατηγοριών T1b, T2b, T3b, T4.1b, T4.2b και T4.3b, που χρησιμοποιούνται κατά κύριο λόγο στο δημόσιο οδικό δίκτυο, μέγιστης εκ κατασκευής ταχύτητας άνω των 40 km/h.»·
            
            
               β)στην παράγραφο 2, η έβδομη περίπτωση αντικαθίσταται από το ακόλουθο κείμενο
            
            
               «— οχήματα των κατηγοριών L3e, L4e, L5e και L7e εξοπλισμένα με κινητήρα καύσης κυβισμού άνω των 125 cm³, εφόσον το κράτος μέλος έχει θεσπίσει αποτελεσματικά εναλλακτικά μέτρα οδικής ασφάλειας για τα δίκυκλα ή τρίκυκλα οχήματα, λαμβάνοντας ιδιαιτέρως υπόψη τα σχετικά στατιστικά στοιχεία για την οδική ασφάλεια που καλύπτουν τα τελευταία πέντε έτη. Τα κράτη μέλη κοινοποιούν στην Επιτροπή τις εν λόγω εξαιρέσεις.»·
            
            
               2)το άρθρο 5 τροποποιείται ως εξής: 
            
            
               α)στην παράγραφο 1, το στοιχείο γ) αντικαθίσταται από το ακόλουθο κείμενο:
            
            
               «γ) τροχοφόροι ελκυστήρες των κατηγοριών T1b, T2b, T3b, T4.1b, T4.2b και T4.3b που χρησιμοποιούνται κυρίως στο δημόσιο οδικό δίκτυο για επαγγελματικές οδικές μεταφορές: τέσσερα έτη από την ημερομηνία κατά την οποία το όχημα ταξινομήθηκε για πρώτη φορά και στη συνέχεια ανά διετία.»·
            
            
               β)η παράγραφος 2 αντικαθίσταται από το ακόλουθο κείμενο:
            
            
               «2. Τα κράτη μέλη ορίζουν κατάλληλα χρονικά διαστήματα, εντός των οποίων τα οχήματα των κατηγοριών L3e, L4e, L5e και L7e, εξοπλισμένα με κινητήρα καύσης κυβισμού άνω των 125 cm³, πρέπει να υπάγονται σε τεχνικό έλεγχο.»·
            
            
            
               3)
                     τα παραρτήματα I και ΙII τροποποιούνται σύμφωνα με το παράρτημα της παρούσας οδηγίας.
            
            
               Άρθρο 2
            
            
               Μεταφορά στο εθνικό δίκαιο
            
            
            
               1. Τα κράτη μέλη θεσπίζουν και δημοσιεύουν, πριν από τις/την [Υπηρεσία Εκδόσεων: να προστεθεί η ημερομηνία — ένα έτος μετά την ημερομηνία δημοσίευσης της παρούσας πράξης], τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων.
            
            
         
         
            
               Εφαρμόζουν τις διατάξεις που είναι αναγκαίες για τη συμμόρφωση με το άρθρο 1 και το σημείο 2) του παραρτήματος της παρούσας οδηγίας από τις/την [Υπηρεσία Εκδόσεων: να προστεθεί η ημερομηνία — ένα έτος μετά την ημερομηνία δημοσίευσης της παρούσας πράξης].  
            
            
            
               Εφαρμόζουν τις διατάξεις που είναι αναγκαίες για τη συμμόρφωση με το σημείο 1) του παραρτήματος της παρούσας οδηγίας από την 20ή Μαΐου 2023 το αργότερο. 
            
            
            
               Οι διατάξεις αυτές, όταν θεσπίζονται από τα κράτη μέλη, περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη. 
            
            
            
               2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία. Άρθρο 
            
            
               Άρθρο 3
            
            
               Έναρξη ισχύος
            
            
            
               Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
            
            
               Άρθρο 4
            
            
               Αποδέκτες
            
            
            
               Η παρούσα οδηγία απευθύνεται στα κράτη μέλη.
            
            
               Βρυξέλλες, 9.7.2021
            
            
               
                     Για την Επιτροπή
               
               
                     Η Πρόεδρος
                     Ursula VON DER LEYEN
               
            
         
         
            
                  
                     (1)
                  
                        Οδηγία 2014/45/ΕΕ του Ευρωπαϊκού Κοινοβουλίου και του Συμβουλίου, της 3ης Απριλίου 2014, για τον περιοδικό τεχνικό έλεγχο των μηχανοκίνητων οχημάτων και των ρυμουλκουμένων τους και για την κατάργηση της οδηγίας 2009/40/ΕΚ (ΕΕ L 127 της 29.4.2014, σ. 51).
               
               
                  
                     (2)
                  
                        Οδηγία 2009/40/ΕΚ του Ευρωπαϊκού Κοινοβουλίου και του Συμβουλίου, της 6ης Μαΐου 2009, σχετικά με τον τεχνικό έλεγχο των μηχανοκίνητων οχημάτων και των ρυμουλκουμένων τους (ΕΕ L 141 της 6.6.2009, σ. 12).
               
               
                  
                     (3)
                  
                        Οδηγία 2014/47/ΕΕ του Ευρωπαϊκού Κοινοβουλίου και του Συμβουλίου, της 3ης Απριλίου 2014, σχετικά με την τεχνική οδική επιθεώρηση της καλής τεχνικής κατάστασης των οχημάτων επαγγελματικής χρήσεως που κυκλοφορούν στην Ένωση και την κατάργηση της οδηγίας 2000/30/ΕΚ (ΕΕ L 127 της 29.4.2014, σ. 134).
               
               
                  
                     (4)
                  
                        Οδηγία 2002/24/ΕΚ του Ευρωπαϊκού Κοινοβουλίου και του Συμβουλίου, της 18ης Μαρτίου 2002, για την έγκριση τύπου δικύκλων ή τρικύκλων οχημάτων με κινητήρα και την κατάργηση της οδηγίας 92/61/ΕΟΚ του Συμβουλίου (ΕΕ L 124 της 9.5.2002, σ. 1).
               
               
                  
                     (5)
                  
                        Οδηγία 2003/37/ΕΚ του Ευρωπαϊκού Κοινοβουλίου και του Συμβουλίου, της 26ης Μαΐου 2003, σχετικά με την έγκριση τύπου γεωργικών ή δασικών ελκυστήρων, των ρυμουλκουμένων και των εναλλάξιμων ρυμουλκούμενων μηχανημάτων τους, καθώς και των συστημάτων, κατασκευαστικών στοιχείων και χωριστών τεχνικών ενοτήτων των οχημάτων αυτών και για την κατάργηση της οδηγίας 74/150/ΕΟΚ (ΕΕ L 171 της 9.7.2003, σ. 1).
               
               
                  
                     (6)
                  
                        Οδηγία 2007/46/ΕΚ του Ευρωπαϊκού Κοινοβουλίου και του Συμβουλίου, της 5ης Σεπτεμβρίου 2007, για τη θέσπιση πλαισίου για την έγκριση των μηχανοκίνητων οχημάτων και των ρυμουλκουμένων τους, και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά (ΕΕ L 263 της 9.10.2007, σ. 1).
               
               
                  
                     (7)
                  
                        Κανονισμός (ΕΕ) αριθ. 167/2013 του Ευρωπαϊκού Κοινοβουλίου και του Συμβουλίου, της 5ης Φεβρουαρίου 2013, για την έγκριση και την εποπτεία της αγοράς γεωργικών και δασικών οχημάτων (ΕΕ L 60 της 2.3.2013, σ. 1).
               
               
                  
                     (8)
                  
                        Κανονισμός (ΕΕ) αριθ. 168/2013 του Ευρωπαϊκού Κοινοβουλίου και του Συμβουλίου, της 15ης Ιανουαρίου 2013, για την έγκριση και την εποπτεία της αγοράς δίκυκλων ή τρίκυκλων οχημάτων και τετράκυκλων (ΕΕ L 60 της 2.3.2013, σ. 52).
               
               
                  
                     (9)
                  
                        Κανονισμός (ΕΕ) 2015/758 του Ευρωπαϊκού Κοινοβουλίου και του Συμβουλίου, της 29ης Απριλίου 2015, όσον αφορά τις απαιτήσεις έγκρισης τύπου για την ανάπτυξη του συστήματος eCall που βασίζεται στην υπηρεσία 112 σε οχήματα και την τροποποίηση της οδηγίας 2007/46/ΕΚ (ΕΕ L 123 της 19.5.2015, σ. 77).
               
               
                  
                     (10)
                  
                        
                  https://op.europa.eu/el/publication-detail/-/publication/c6524bd7-2b54-11e9-8d04-01aa75ed71a1
               
               
                  
                     (11)
                  
                        Οδηγία 2009/40/ΕΚ του Ευρωπαϊκού Κοινοβουλίου και του Συμβουλίου, της 6ης Μαΐου 2009, σχετικά με τον τεχνικό έλεγχο των μηχανοκίνητων οχημάτων και των ρυμουλκουμένων τους (ΕΕ L 141 της 6.6.2009, σ. 12). 
               
               
                  
                     (12)
                  
                        Οδηγία 2002/24/ΕΚ του Ευρωπαϊκού Κοινοβουλίου και του Συμβουλίου, της 18ης Μαρτίου 2002, για την έγκριση τύπου δικύκλων ή τρικύκλων οχημάτων με κινητήρα και την κατάργηση της οδηγίας 92/61/ΕΟΚ του Συμβουλίου (ΕΕ L 124 της 9.5.2002, σ. 1).
               
               
                  
                     (13)
                  
                        Οδηγία 2003/37/ΕΚ του Ευρωπαϊκού Κοινοβουλίου και του Συμβουλίου, της 26ης Μαΐου 2003, σχετικά με την έγκριση τύπου γεωργικών ή δασικών ελκυστήρων, των ρυμουλκουμένων και των εναλλάξιμων ρυμουλκούμενων μηχανημάτων τους, καθώς και των συστημάτων, κατασκευαστικών στοιχείων και χωριστών τεχνικών ενοτήτων των οχημάτων αυτών και για την κατάργηση της οδηγίας 74/150/ΕΟΚ (ΕΕ L 171 της 9.7.2003, σ. 1).
               
               
                  
                     (14)
                  
                        Οδηγία 2007/46/ΕΚ του Ευρωπαϊκού Κοινοβουλίου και του Συμβουλίου, της 5ης Σεπτεμβρίου 2007, για τη θέσπιση πλαισίου για την έγκριση των μηχανοκίνητων οχημάτων και των ρυμουλκουμένων τους, και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά (ΕΕ L 263 της 9.10.2007, σ. 1).
               
               
                  
                     (15)
                  
                        Κανονισμός (ΕΕ) 2015/758 του Ευρωπαϊκού Κοινοβουλίου και του Συμβουλίου, της 29ης Απριλίου 2015, όσον αφορά τις απαιτήσεις έγκρισης τύπου για την ανάπτυξη του συστήματος eCall που βασίζεται στην υπηρεσία 112 σε οχήματα και την τροποποίηση της οδηγίας 2007/46/ΕΚ (ΕΕ L 123 της 19.5.2015, σ. 77).
               
            
      
    ---documentbreak--- 
      
         
         
            
               ΠΑΡΑΡΤΗΜΑ 
            
            
            
               Τα παραρτήματα I και III τροποποιούνται ως εξής:
            
            
               1)στο παράρτημα I σημείο 3 τμήμα 7, προστίθεται το ακόλουθο σημείο:
            
            
            
                     
                        Σημείο
                     
                  
                  
                     
                        Μέθοδος
                     
                  
                  
                     
                        Αίτια αστοχίας
                     
                  
                  
                     
                        Αξιολόγηση αστοχιών
                     
                  
               
                     
                         
                     
                  
                  
                     
                        Ελάσσων
                     
                  
                  
                     
                        Μείζων 
                     
                  
                  
                     
                         Επικίνδυνη
                     
                  
               
                     
                     
                        7.13        Σύστημα eCall (εάν υπάρχει, σύμφωνα με τη νομοθεσία της ΕΕ για την έγκριση τύπου) 
                     
                  
               
                     
                              
                                 7.13.1     Τοποθέτηση και
                              
                              
                                                 διαμόρφωση
                              
                           
                           
                              
                           
                        
                     
                     
                     
                  
                  
                     
                        Οπτική επιθεώρηση που συμπληρώνεται, σε περίπτωση που το επιτρέπουν τα τεχνικά χαρακτηριστικά του οχήματος και σε περίπτωση που διατίθενται τα απαραίτητα δεδομένα, με τη χρήση ηλεκτρονικής διεπαφής 
                     
                  
                  
                     
                              
                                 α) 
                              
                           
                           
                              
                                  Λείπει το σύστημα ή οποιοδήποτε κατασκευαστικό στοιχείο 
                              
                           
                        
                  
                  
                     
                           
                     
                  
                  
                     
                         X
                     
                  
                  
                     
                         
                     
                  
               
                     
                  
                  
                     
                  
                  
                     
                              
                                 β)
                              
                           
                           
                              
                                  Εσφαλμένη έκδοση λογισμικού 
                              
                           
                        
                  
                  
                     
                        X
                     
                  
                  
                     
                  
                  
                     
                         
                     
                  
               
                     
                  
                  
                     
                  
                  
                     
                              
                                 γ) Εσφαλμένη κωδικοποίηση του συστήματος
                              
                           
                           
                              
                           
                        
                  
                  
                     
                        X
                     
                  
                  
                     
                  
                  
                     
                         
                     
                  
               
                     
                              
                                 7.13.2     Κατάσταση
                              
                           
                           
                              
                           
                        
                  
                  
                     
                        Οπτική επιθεώρηση που συμπληρώνεται, σε περίπτωση που το επιτρέπουν τα τεχνικά χαρακτηριστικά του οχήματος και σε περίπτωση που διατίθενται τα απαραίτητα δεδομένα, με τη χρήση ηλεκτρονικής διεπαφής
                     
                  
                  
                     
                        α)  Το σύστημα ή τα κατασκευαστικά στοιχεία έχουν υποστεί βλάβη
                     
                     
                  
                  
                     
                        X
                     
                  
                  
                     
                  
                  
                     
                         
                     
                  
               
                     
                  
                  
                     
                  
                  
                     
                        β)  H λυχνία ένδειξης δυσλειτουργίας (MIL) του eCall δείχνει οποιοδήποτε είδος αστοχίας του συστήματος 
                     
                  
                  
                     
                        X
                     
                  
                  
                     
                  
                  
                     
                  
               
                     
                  
                  
                     
                  
                  
                     
                        γ)  Αστοχία της μονάδας ηλεκτρονικού ελέγχου eCall
                     
                  
                  
                     
                        X
                     
                  
                  
                     
                  
                  
                     
                  
               
                     
                  
                  
                     
                  
                  
                     
                        δ)  Αστοχία της συσκευής επικοινωνίας με το δίκτυο κινητής τηλεφωνίας
                     
                  
                  
                     
                        X
                     
                  
                  
                     
                  
                  
                     
                  
               
                     
                  
                  
                     
                  
                  
                     
                        ε)  Αστοχία σήματος GPS 
                     
                  
                  
                     
                        X
                     
                  
                  
                     
                  
                  
                     
                  
               
                     
                  
                  
                     
                  
                  
                     
                        στ)  Μη συνδεδεμένα εξαρτήματα ήχου
                     
                  
                  
                     
                        X
                     
                  
                  
                     
                  
                  
                     
                  
               
                     
                  
                  
                     
                  
                  
                     
                        ζ)  Μη συνδεδεμένη πηγή ισχύος ή ανεπαρκής φόρτιση 
                     
                  
                  
                     
                     
                        X
                     
                  
                  
                     
                  
                  
                     
                  
               
                     
                  
                  
                     
                  
                  
                     
                        η)  Το σύστημα δείχνει βλάβη μέσω της ηλεκτρονικής διεπαφής οχημάτων
                     
                  
                  
                     
                     
                        X
                     
                  
                  
                     
                  
                  
                     
                  
               
                     
                         7.13.3  Επιδόσεις
                     
                     
                     
                  
                  
                     
                        Οπτική επιθεώρηση που συμπληρώνεται, σε περίπτωση που το επιτρέπουν τα τεχνικά χαρακτηριστικά του οχήματος και σε περίπτωση που διατίθενται τα απαραίτητα δεδομένα, με τη χρήση ηλεκτρονικής διεπαφής
                     
                  
                  
                     
                        α)  Εσφαλμένο ελάχιστο σύνολο δεδομένων (MSD)
                     
                  
                  
                     
                        X
                     
                     
                  
                  
                     
                  
                  
                     
                  
               
                     
                  
                  
                     
                  
                  
                     
                        β)  Μη κανονική λειτουργία εξαρτημάτων ήχου
                     
                  
                  
                     
                        X
                     
                     
                  
                  
                     
                  
                  
                     
                  
               
            
               2)στο παράρτημα ΙII, στον πίνακα Ι, το σημείο 4 τροποποιείται ως εξής:
            
            
               α)ο τίτλος αντικαθίσταται από το ακόλουθο κείμενο:
            
            
               «Ειδικά οχήματα (προερχόμενα από οχήματα της κατηγορίας N) T1b, T2b, T3b, T4.1b, T4.2b και T4.3b»·
            
            
               β)οι αναφορές σε οχήματα «Τ5» αντικαθίστανται από αναφορά στις ακόλουθες κατηγορίες: 
            
            
               «T1b, T2b, T3b, T4.1b, T4.2b και T4.3b (P) και T1b, T2b, T3b, T4.1b, T4.2b και T4.3b (D)»